《太涤洞留题》
宋代·黄敏德

忆昨朝真暂憩留，清宵澒洞乳泉流。
重来人在山尤好，剩喜凉生暑顿收。
玉柱擎天高拔地，翠蛟拥日冷涵秋。
蝇头蜗角如饴美，林下谁能一转头。

作者简介：黄敏德，号存庵。孝宗淳熙十四年（一一八七）知句容县（《景定建康志》卷二七）。宁宗开禧元年（一二○五）由福建提举市舶任罢（《宋会要辑稿》职官七四之一九）。今录诗四首。